पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। सरकारी स्कूलों में नौवीं में प्रवेश के बाद छात्र-छात्राओं को टेस्ट देना होगा। इसमें जिनके 50 प्रतिशत से कम अंक आएंगे, उन्हें ब्रिज कोर्स करवाया जाएगा। इसमें उन्हें गणित, अंग्रेजी और विज्ञान खासतौर पर पढ़ाया जाएगा। कोर्स के बाद दोबारा टेस्ट होगा। फिर भी कम नंबर आए तो स्कूल के समय के बाद अतिरिक्त कक्षाएं लगाई जाएंगी।
प्रदेशभर के सरकारी स्कूलों में प्रवेशित बच्चों के दक्षता आकलन के लिए टेस्ट की प्रक्रिया अपनाई जा रही है। स्कूलों में 18 और 19 जून को 100 नंबर का टेस्ट होगा। इसमें जिन छात्र-छात्राओं को आधे से कम नंबर आएंगे उनकी सूची तैयार की जाएगी। इसके बाद ब्रिज कोर्स कराया जाएगा। यह कोर्स 20 से 7 जुलाई तक होगा। 9 जुलाई को दोबारा टेस्ट होगा। इसमें भी नंबर कम रहते हैं तो 10 जुलाई से नियमित कक्षाओं के साथ अलग से उपचारात्मक कक्षाएं लगाई जाएंगी। जिला शिक्षाधिकारी संजय गोयल के अनुसार राज्य शासन के आदेश को सभी सरकारी स्कूलों में पहुंचा दिया है।
शिक्षकों को मिलेगी पढ़ाने की ट्रेनिंग
टेस्ट और ब्रिज कोर्स से पहले जिला स्तर पर शिक्षकों का विकासखंड स्तर पर एक दिनी प्रशिक्षण भी होगा। प्रशिक्षण में उन्हें सिखाया जाएगा कि कोर्स में उन्हें किस तरह से बच्चों को पढ़ाना है।
आरटीई : तीसरे चरण के लिए आज से शुरू होगी प्रवेश प्रक्रिया
शिक्षा का अधिकार अधिनियम (आरटीई) के तहत निजी स्कूलों में तीसरे चरण की प्रवेश प्रक्रिया 13 जून से शुरू होगी। जिन निजी स्कूलों में 25 प्रतिशत सीटें नहीं भराई हैं, वहां कमजोर आय वर्ग और वंचित समूह के बच्चों को प्रवेश मिल सकेगा। आरटीई प्रभारी एके बेंडवाल के अनुसार 5 जुलाई तक आवेदन जमा किए जा सकते हैं। 8 जुलाई को बच्चों को प्रवेश दिलवाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn